**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Двадесет прве посебне сједнице Народне скупштине Републике Српске,**

**одржане 15. септембра 2021. године**

Двадесет прва посебна сједница Народне скупштине Републике Српске одржана је 15. септембра 2021. године у Бањој Луци.

Предсједник Народне скупштине Републике Српске Недељко Чубриловић (у даљем тексту: предсједник) отворио је Двадесет прву посебну сједницу и констатовао да постоји кворум за рад, те да су одсуство са сједнице најавили народни посланици: Гордана Видовић, Дарко Бабаљ, Сенад Братић, Мијо Перкунић, Игор Црнадак, Наташа Стевановић и Крсто Јандрић.

На почетку сједнице предсједник је обавијестио присутне да ће се радити док се не исцрпи дневни ред Двадесет прве посебне сједнице Народне скупштине Републике Српске, а да ће ***дан за гласање***бити по окончању расправе о предложеној тачки дневног реда.

Предсједник је нагласио да се и на овој сједници ради уз препоруке Института за јавно здравство Републике Српске.

Сједница је заказана на захтјев Владе Републике Српске која је и предложила дневни ред у складу са чланом 170 Пословника Народне скупштине Републике Српске.

Посланици Народне скупштине Републике Српске, усвојили су

**ДНЕВНИ РЕД**

1. **Приједлог закона о заштити, очувању и употреби језика српског народа и ћириличког писма – по хитном поступку**

**са *шездесет три гласа ''за'', једним ''против'' и ниједним ''уздржаним''.***

**Ад – 1:**  **Приједлог закона о заштити, очувању и употреби језика српског народа и ћириличког писма – по хитном поступку**

У име предлагача уводно излагање поднијела је Наталија Тривић, министар просвјете и културе у Влади Републике Српске.

У посланичкој расправи учествовали су: Драган Галић, Јелена Тривић, Милорад Додик, члан Предсједништва БиХ из реда српског народа, Споменка Стевановић, Миладин Станић, Срђан Мазалица, Перица Бундало, Максим Скоко, Един Рамић, Далибор Стевић, Давор Шешић, Дане Малешевић, Славко Глигорић, Бегија Смајић, Небојша Вукановић и Љубиша Крунић.

Закључена је расправа.

Завршну ријеч о овој тачки дневног реда дала је Наталија Тривић, министар просвјете и културе у Влади Републике Српске.

*У* ***дану за гласање***, 15. септембра 2021. године*,* своје одсуство најавили су сљедећи народни посланици: Гордана Видовић, Дарко Бабаљ, Сенад Братић, Мијо Перкунић, Игор Црнадак, Наташа Стевановић, Крсто Јандрић, Александар Главаш и Милан Шврака.

Посланици су се изјаснили о предложеном приједлогу закона.

***Закон о заштити, очувању и употреби језика српског народа и ћириличког писма усвојен је са седамдесет гласова ''за'', два ''против'' и ниједним ''уздржаним''.***

Предсједник је закључио Двадесет прву посебну сједницу Народне скупштине Републике Српске.

У складу са чланом 174 став 10 Пословника Народне скупштине Републике Српске саставни дио овог записника је стенограм од 55 страница, тонски и видео-запис Двадесет прве посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***